NWU-student dood in koshuiskamer gevindDie Mafikeng-kampus van die Noordwes-universiteit. (Foto: NWU) Die polisie is op die spoor van verdagtes nadat ’n 21-jarige student aan die Noordwes-Universiteit (NWU) oor die naweek dood in sy koshuiskamer op die Mafikeng-kampus aangetref is. ’n Geregtelike doodsondersoek is aanvanklik geopen. ’n Saak van moord is intussen aanhangig gemaak nadat ’n nadoodse ondersoek onthul het dat die student verskeie beserings, waaronder kopbeserings, opgedoen het. Lt.kol. Amanda Funani, woordvoerder van die polisie, sê ’n vriend het glo Sondag op die student se liggaam op sy bed in sy koshuiskamer afgekom. Die student is Vrydagaand vir die laaste keer saam met vriende gesien. Die student se ouers het begin bekommerd raak nadat hulle hom nie Saterdag of Sondagoggend in die hande kon kry nie. Die universiteit se sekerheidswagte kon Sondag die student se kamer oopsluit en hy is dood op sy bed aangetref. Die polisie doen ’n beroep op lede van die publiek om enige inligting rakende die ondersoek by die ondersoekbeampte, sers. Neo Motswadira, by 079 897 1944 óf Stop Misdaad by 08600 10111 aan te meld.